stanford-oval/wikipedia huggingface dataset:
Bane
Banen synty > Venom

Myöhemmin Pena Duroon perustettiin tieteellinen tutkimusryhmä, joka käytti vankilaa koelaboratorionaan. Tutkimusryhmä kehitti steroidin nimeltään Venom ja he testasivat aineita useisiin eri vankeihin. Testatut miehet eivät kuitenkaan olleet tarpeeksi vahvoja selviytyäkseen menettelystä vaan aine oli tappanut heistä jokaisen. Niinpä vankilan johtaja valitsi Banen seuraavaksi koehenkilöksi. Bane oli lähellä kuolemaa, mutta hänen fyysiset voimansa ratkaisivat sen, että Bane selviytyi kokeesta. Venom lisäsi Banen lihasmassan satakertaiseksi parantaen tämän fyysisiä ominaisuuksia, ja hänestä tuli lähes pysäyttämätön. Banen täytyy kuitenkin saada Venomia joka kahdestoista tunti tai hän kärsisi haitallisista sivuvaikutuksista. Venom pumpataan letkuja pitkin suoraan hänen aivoihinsa. Bane aikoi paeta Pena Durosta yhdessä Troggin, Zombien ja Birdin kanssa. Bane lavasti oman kuolemansa ja tiesi vartijoiden heittävän hänen ruumiinsa samaan paikkaan kuin hänen äitinsä ruumiin vuosia sitten. Kun hänen ruumiinsa osui veteen Bane kaappasi armeijahelikopterin ja tappoi vankilan johtajan. Sitten he lähtivät pois Santa Priscan saarelta. Pakonsa jälkeen Bane käänsi katseensa kohti Batmanin tuhoamista. Hän oli tuomionsa aikana kuullut tarinoita Batmanista. Hän ajatteli Gotham Cityn edustavan pelkoa kuten vankilan. Gotham Cityssä se oli Batmanin pelko. Bane oli vakuuttunut, että demoninen lepakko oli ahdistanut hänen unelmiaan lapsuudesta asti. Tuota lepakkoa hän uskoi Batmanin edustavan.
Alfred Pennyworthin kuolema

Batman #77 tarinassa City of Bane Bane liittoutuu Thomas Waynen kanssa aikeenaan murtaa Batman lopullisesti, jotta hän lopettaisi Batmanina olemisen. Bane oli aiemmin onnistunut manipuloimaan Kissanaisen ystävän Holly Robinsonin puhumaan Kissanaiselle Batmanin tärkeydestä Gothamille, mikä oli saanut hänet olemaan menemättä naimisiin Batmanin kanssa osana Banen suunnitelmaa. Bane ottaa kätyreineen Gotham Cityn hallintaansa ja pakottaa Batmanin ja tämän liittolaiset lähtemään kaupungista. Bane ottaa Damian Waynen ja Alfred Pennyworthin vangeiksi ja pakottaa Damianin katsomaan kun Bane katkaisee Alfredin niskat tappaen tämän. Tapahtuma järkytti Batmania suuresti, mutta Alfredin kuoleman aiheuttama menetys sai hänet päättäväisemmäksi kuin koskaan aiemmin ja Batman päätti jäljittää Banen kostaakseen hänelle ja onnistui kukistamaan tämän kaksintaistelussa, mutta jätti Banen eloon. Myöhemmin Thomas Wayne ampui Banea tämän epäonnistuttua Batmanin kukistamisessa ja Bane lähetettiin Arkhamiin. Myöhemmin Jokeri teki kaasuhyökkäyksen Arkhamiin ja Bane silminnähden kuoli hyökkäyksessä, mutta hänet myöhemmin herätettiin henkiin ja hän liittyi Suicide Squadin jäseneksi. Myöhemmin Jason Todd kosti Banelle Alfredin kuoleman heittämällä Banen alas katolta.
Henkilötiedot

Nimi: Ei tiedossa (Batman & Robin -elokuvassa Antonio Diego ja Gotham -televisiosarjassa Eduardo Dorrance)
Toimipaikka: Gotham City & Santa Prisca
Ammatti: Palkkamurhaaja
Siviilisääty: Naimaton
Hiuksien väri: Musta
Silmien väri: Ruskea
| Turmion esiintymiset DC Comicsin sarjakuvalehdissä vuosittain |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| 35 | 4 | 5 | 10 | 4 | 12 | 9 | 5 | 3 | 5 | 5 | 4 | 1 | 7 | 7 | 24 |
Voimat

Bane on olympiatason urheilija, joten hän on vahva. Normaalistikin Bane on fyysisiltä ominaisuuksiltaan vahvempi kuin normaali ihminen. Keinotekoisesti hänen voimansa kuitenkin kasvavat entisestään hänen käyttäessään Venom-nimistä ainetta. Hän on  vahvempi ja kestävämpi kuin muut. Lisäksi Bane on hyvin älykäs. Vankilassa hän opetteli itse eri tieteenaloja, joissa on samalla tasolla kuin alojen johtavat asiantuntijat. Lisäksi Bane osaa monia eri kieliä. Tarina Bane on Demon paljastaa, että Banella on myös hyvä valokuvamuisti. Hän pystyi yhden vuoden kuluessa selvittämään Batmanin salaisen henkilöllisyyden. Banella on myös korkean tason strategiset ja taktiset taidot. Vankilassa Bane myös opetteli itselleen sopivia ainutlaatuisia taistelutekniikoita ja meditaatioita.
Muussa mediassa > Animaatioissa > Batman

Bane esiintyi vuoden 1992 Batman-sarjassa, jossa hänet oli palkannut Gothamin tunnetuin rikollispomo, Rupert Thorne. Bane hyökkää Batmanin kimppuun ja ehtii melkein murtaa tämän selän niin kuin hän teki sarjakuvissa. Batman kuitenkin ehtii rikkoa Banen käsivarteen kiinnitetyn Venom-myrkky säätimen, joka aiheuttaa Banelle venomin yliannostuksen ja tämä melkein kuolee, mutta Batman pelastaa hänet kiskaisemalla myrkkyletkun irti hänen päästään. Bane muuttuu takaisin normaalikokoiseksi.
Muussa mediassa > Animaatioissa > The New Batman Adventures

Bane esiintyy tämän jälkeen The New Batman Adventuresissa jossa Brainiac aivopesee Bruce Waynen ja jotta Robin löytäisi hänet hän liittoutuu Teräsmiehen kanssa. Jotta epäilyksiä ei tulisi Teräsmies naamioituu Batmaniksi ja muuttaa hänen äänensä. Bane kokosi joukon superroistoja (Pingviini, Arvuuttaja ja Hullu Hatuntekijä) tehdäkseen rikoksia mutta ”Batman” ja Robin pysäyttävät roistot ja Teräsmies Batmanin puvussa taistelee Banen kanssa jonka hän voittaa.
Muussa mediassa > Animaatioissa > Batman: Salaperäinen Batwoman

Animaatioelokuvassa Batman: Salaperäinen Batwoman Pingviini palkkaa Banen alaisekseen ja vaikka Rupert Thorne on Pingviinin kumppani elokuvassa ei näy minkäänlaista viitettä siihen että Bane olisi tavannut aikaisemmin Thornen. Bane putoaa elokuvan lopussa kuoppaan jossa on tuli joka nähtävästi tappoi hänet mutta hän silti selviytyi sillä hän esiintyi Batman of the Futuressa, jossa jaksossa "The Winning Edge." paljastuu, että vuosien venom-huumeen käyttö on rappeuttanut Banen kehon ja ikääntynyt Bane istuu pyörätuolissa hengitysmaski kasvoillaan ja tarvitsee jatkuvaa Venom-infuusiota pysyäkseen hengissä. Hänen avustajansa varastaa Venom-kaavan ja markkinoi sitä steroidilaastareina, joita hän myy lapsille, kunnes Batman pysäyttää hänet.
Muussa mediassa > Animaatioissa > The Batman

Banen esiintyminen vuoden 2004 Batmanissä on hyvin samankaltainen kuin edellisissä animaatioissa. Hän osallistui vapaaehtoisesti kokeeseen, jossa hänelle asennettiin letkuja ympäri kehoa. Aina kun hän painoi kädessään olevaa nappia, Venom-niminen stereoidi kiersi pitkin letkuja ympäri hänen kehoaan ja suurensi Banen isokokoiseksi ja punaiseksi jättiläiseksi. Bane esiintyi sarjan alussa, kun kolme rikollispomoa halusi päästä Batmanistä eroon. Yksi heistä palkkasi eteläamerikkalaisen palkkamurhaajan Banen pääsemään eroon hänestä. Sarjakuvan kaltaisesti Bane murskasi Batmanin luut heidän kohdatessa kaksintaistelussa. Monia viikkoja oli kulunut kunnes Batman päätti rakentaa lepakkorobotin, jonka avulla hän päihittäisi Banen. Kun hän kohtasi Banen robotillaan, taistelu kävi todella tukalaksi ja Batman oli alakynnessä. Bane lähes murskasi robotin palasiksi, kunnes Batman huitaisi sähköisellä irtokädellä Banen Venom-letkuun, jolloin hän palasi takaisin normaaliin kokoonsa. Myöhemmässä jaksossa Jokeri saa haltuunsa Banen Venom-ainetta ja juotuaan tätä muuttuu isoksi ja lihaksikkaaksi klovniksi.
Muussa mediassa > Animaatioissa > Young Justice

Bane esiintyi Young Justice -sarjan jaksossa ”Drop Zone” vuonna 2011, jossa hahmon äänenä oli Danny Trejo.
Jaksossa Bane kävi sotaa Kobra nimistä kulttia vastaan, joka vei hänen johtamansa Venom huumetuotannon. Santa Priscan vankilassa hän suostui tappelemaan Kobran lihaskimppua Mammothia vastaan, jotta saisi tuotantonsa takaisin. Hän kuitenkin hävisi tappelun, mutta päätti hyökätä pienen joukkonsa kanssa Kobraa vastaan. Young Justicen ryhmän sotkeuduttua Banen ja Kobran väliseen sotaan, Bane päätti käyttää hyväkseen nuoria sankareita saadakseen Venomia valmistavan tehtaansa takaisin Kobralta. Nuorukaiset eivät kuitenkaan onnistuneet auttamaan Banea, joka yritti tappaa sankarit ja lavastaa Kobra syylliseksi, jotta Oikeuden Puolustajat tuhoaisivat Kobra kultin.
Muussa mediassa > Elokuvat

Bane esiintyy vuoden 1997 elokuvassa Batman & Robin. Siinä tohtori Jason Woodrue muuttaa Antonio Diego -nimisen vangin Baneksi. Antonio Diegoa elokuvassa näyttelee Michael Reid MacKay ennen muodonmuutosta. Lopussa MacKay esittää vielä uudelleen Diegoa, kun Bane palaa entiselleen. Muodonmuutoksen kokenutta Turmiota elokuvassa esittää Jeep Swenson. Turmio toimii elokuvassa Myrkkymuratin apurina. 
Tämän elokuvan Banen sanotaan pilanneen moneksi vuodeksi esikuvansa maineen, sillä elokuvassa esiintynyt oli älyllisesti päinvastainen kuin sarjakuvissa esiintynyt Bane.
Bane esiintyy vuonna 2012 elokuvassa Yön ritarin paluu, jossa häntä esittää Tom Hardy. Elokuvassa hänet kuvataan mielipuolisena terroristina, joka saapuu Gothamiin kahdeksan vuoden jälkeen edellisen elokuvan tapahtumista. Hän ei ole fyysisesti yhtä isokokoinen kuin sarjakuvissa ja hänellä on kasvoissaan naamari, jonka tarkoituksena on lievittää kipuja, jotka hän sai pelastettua Talia al Ghulin (Ra’s al Ghulin tytär) hänen äitinsä tappajilta jouduttuaan heidän hyökkäyksen kohteeksi. Hänen tehtävänään on saattaa Ra’s al Ghulin suunnitelma loppuun saakka ja se on tuhota Gothamin kaupunki voimakkaalla neutronipommilla. Sen hän suorittaa Talian kanssa, joka esitti elokuvan alkupuolella Bruce Waynen yhtiökumppania. ”Knightfall”-sarjakuvasaagan tapaan Bane on kuullut paljon Batmanista ja haluaa tappaa tämän. Hän selvittää Batmanin henkilöllisyyden, vie häneltä Wayne Enterprises -yhtiön varat ja kulkuneuvot, jotka on alun perin suunniteltu Batmanin käyttöön. Ensimmäisessä taistelussa hän onnistuu ”Knightfall”-saagan tapaan murtamaan Batmanin selän ja vie hänet kauas ulkomaille vankilaan, jossa Bane itse kasvoi. Loppujen lopuksi Batman (Bruce Waynenä) onnistuu kuntouttamaan murtuneen selkänsä ja pääsemään vankilasta palaten takaisin Gothamiin estämään tämän suunnitelman. Hän onnistuu toisessa taistelussa voittamaan Banen ollen psyykkisesti vahvempi ja tietäen, että Bane ei pysty taistelemaan yhtä hyvin, jos hänen naamarinsa rikkoutuu. Elokuvan loppupuolella Bane kuolee, kun Kissanainen ampuu häntä Batmanin moottoripyörän aseella juuri, kun hän yritti tappaa Batmanin ampumalla häntä haulikolla.
Muussa mediassa > Gotham

Bane esiintyy televisiosarjassa Gotham, jossa hänen oikeaksi nimekseen on kerrottu Eduardo Dorrance ja hän on palkkasotilas ja Delta Force nimisen ryhmän johtaja. Sarjassa Banea näyttelee Shane West.
Muussa mediassa > Harley Quinn

Bane esiintyy Harley Quinn animaatiosarjassa, jossa häntä ääninäyttelee James Adomian. Sarjassa Bane on koomiseksi kuvattu epävarma terroristi ja hän kuului Tuomion Legioonaan ja myöhemmin Injustice Leagueen. Tämä on ensimmäinen Banen inkarnaatio, joka on pikemminkin humoristinen kuin vakava uhka. Hän on muutamaan otteeseen osoittanut pystyvänsä olemaan ainakin vakava fyysinen uhka. Pikkumaisesta ja väkivaltaisesta luonteestaan ​​huolimatta Bane on sarjassa usein melko miellyttävä ja kohtelias henkilö ja näyttää olevan ainoa superpahis, joka kohtelee Harleyta kunnioittavasti. Sarjassa yksi kestovitseistä on ollut Banen kokema jatkuva vihamielisyys tuolien kanssa.
Muussa mediassa > Videopelit

Lego Batman: The Video Game (2008) – pelattava hahmo
Batman: Arkham Asylum (2009) – ei pelattava hahmo
Batman: Arkham City (2011) – ei pelattava hahmo
DC Universe Online (2011) – Pelattavissa oleva hahmo
Batman: Arkham Origins (2013) – Moninpelitilassa pelattava hahmo
Banea näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1994 1998 | Henry Silva | Batman The New Batman Adventures |  |  |
| 1997 | Jeep Swenson |  | Batman & Robin |  |
| 2003 | Hector Elizondo |  | Batman: Salaperäinen Batwoman | Batman: Rise of Sin Tzu |
| 2004 | Joaquim de Almeida | The Batman |  |  |
| 2006 | Ron Perlman | The Batman |  |  |
| 2009 | Michael Dorn | Batman – pelottomat |  |  |
| 2009 2011 2013 2017 | Fred Tatasciore |  |  | Batman: Arkham Asylum Batman: Arkham City Injustice: Gods Among Us Injustice 2 |
| 2011 | Jason Liebrecht |  |  | DC Universe Online |
| 2011 | Danny Trejo | Young Justice |  |  |
| 2012 | Carlos Alazraqui |  | Justice League: Doom |  |
| 2012 | Tom Hardy |  | Yön ritarin paluu |  |
| 2017 | Doug Benson |  | Lego Batman Elokuva |  |
Bane vuoden 2004 Batmanissä.
Fritz von Opel

Fritz von Opel
Fritz Adam Hermann von Opel (4. toukokuuta 1889 Rüsselsheim, Saksa – 8. huhtikuuta 1971 Samedan, Sveitsi) oli Wilhelm von Opelin ainoa lapsi. Hän oli Adam Opelin, Opel-yhtiön perustajan, pojanpoika. Hänet muistetaan rakettiautokokeiluistaan, joista hän sai nimen "Raketti-Fritz".
Opiskelijasta ja Opeliin töihin

Opel opiskeli Darmstadtin teknillisessä yliopistossa ja taisteli vapaaehtoisena ensimmäisessä maailmansodassa. Sodan jälkeen hän alkoi työskennellä perheyrityksessä. Hänestä tuli Opelin testausjohtaja, ja hän oli vastuussa yhtiön viestinnästä.
Rakettiajoneuvopioneeri

Itävaltalainen rakettitutkija Max Valier kysyi 1927 von Opelilta tukea rakettimoottoritutkimukselle. Kilpa-ajoharrastaja Von Opel ymmärsi rakettitekniikan mahdollisuudet ja niiden mainosarvon. Opelin Rüsselsheimin-tehdas alkoi tutkia propulsiota, ja apuna käytettiin Friedrich Sanderia, joka oli valmistanut jo raketteja meripelastustehtäviä varten.
Opelin radalla Rüsselsheimissa 11. huhtikuuta 1928 RAK 1-rakettiautoa testattiin ensimmäisen kerran julkisesti. Se saavutti kahdeksassa sekunnissa 100 km/h nopeuden. RAK 2 -version testiradaksi von Opel valitsi AVUS-radan, jossa pystyi ajamaan huomattavasti Opelin omaa rataa nopeampaa. Hän ajoi itse RAK 2 -rakettiautoa 23. toukokuuta. Auton nopeus oli arviolta 238 km/h, ja se saavutti nopeuden 24 kiinteäajoaineraketin avulla.
Von Opel ja Sander pyrkivät luomaan myös rakettimoottorisen lentokoneen. He liittoutuivat Julius Hatryn kanssa. He tekivät ensimmäisen koelentoyrityksen 10. syyskuussa 1929, mutta kone ei noussut ilmaan ja paloi. Von Opelin ohjeistama toinen kone nousi kuitenkin vielä samana päivänä noin 1–2 metrin korkeuteen ilmaan ja lensi sillä noin 1 400 metriä. Suuren yleisön edessä von Opel lensi 30. syyskuuta koneen parennetulla versiolla, jossa oli 16 rakettia antamassa voimaa. Kahden epäonnistuneen yrityksen jälkeen 11 toimivalla raketilla von Opel lensi noin 80 sekunnin ajan 25 metrin korkeudella maanpinnasta. Koneen nopeus oli arviolta 150 km/h.
Muutto Yhdysvaltoihin

General Motors osti Opelin vuonna 1929. Von Opel oli tuolloin yrityksen osakkaana. Hän jätti yrityksen, kun GM oli hankkinut Opelin omistukseensa. Hän lähti Saksasta Sveitsin kautta ulkomaille. Hän saapui vuonna 1940 Yhdysvaltoihin Liechtensteinin passilla. Yhdysvalloissa häntä pidettiin toisen maailmansodan ajan internointileirillä.
Sodan jälkeen von Opel palasi Eurooppaan ja eli viimeiset vuotensa St. Moritzissa ja Ranskan Rivieralla.
Aiheesta muualla

Kuvia tai muita tiedostoja aiheesta Fritz von Opel Wikimedia Commonsissa
Rakettilentokone lentää, mutta kuuhun on vielä pitkälti matkaa, Aamulehti, 27.10.1929, nro 294, s. 16, Kansalliskirjaston digitaaliset aineistot
Idstein

| Idstein |
| --- | --- |
 lippu:  vaakuna
 Idstein
 Koordinaatit: 50°13′N, 8°16′E 
Valtio:  Saksa
Osavaltio:  Hessen
Hallintopiiri:  Darmstadt
Piirikunta:  Rheingau-Taunus-Kreis
Hallinto:  
 – Pormestari:  Gerhard Krum
Pinta-ala:  
 – Kokonaispinta-ala:  79 km²
Korkeus:  517 m m
Väkiluku:  24 558
 – Väestötiheys:  323 as./km²
 
 Kotisivu  
Infobox OKVirheellinen NIMI-arvo: 
Idstein on noin 25 000 asukkaan kaupunki Saksassa, Hessenin osavaltiossa, Taunusvuoriston pohjoispuolella. Idsteinin rekisteritunnus on Rüd (Rüdesheim). Sieltä on tiheät junayhteydet Frankfurtiin, missä monet idsteinilaiset käyvät työssä.
Turisteja houkuttelee Idsteiniin kaupungin keskiaikainen keskusta.
Idsteinin raatihuone
Aiheesta muualla

Kuvia tai muita tiedostoja aiheesta Idstein Wikimedia Commonsissa
Linja 15 (Pariisin metro)

| ligne 15 |
| --- | --- |



Perustiedot
Järjestelmä:  pariisin metro
Reitti:  Noisy-Champs–Pont de Sevres (1. vaihe) Campigny Center (2. vaihe)
Rakennettu:  2015-2025 (1. vaihe) 2020-2031 (2. vaihe)
Avattu:  2025 (1. vaihe) 2031 (2 ja 3. vaihe)
Liikenne
Liikennöitsijä(t):  ORA
Vuoroväli:  3-4 min (keskimäärin) 2 min (vähintään)
Tekniset tiedot
Pituus:  75 km
Asemia:  16 (eteläosa) 36 (koko linja)
Raideleveys:  1435 mm
Sallittu nopeus:  55 km/h (keskinopeus) 120 km/h (huippunopeus) km/h
Sähköistys:  ajojohdin
Paris Métro Ligne 15 (Linja 15) on yksi Pariisin metron suuren laajennusprojektin Grand Paris Expressin neljästä uudesta linjasta. linja tarjoaa uuden kehäradan Pariisin esikaupunkien läpi kulkematta keskustan kautta ja palvelee Hauts-de-Seinen, Val-de-Marnen ja Seine-Saint-Denisin departementteja, kaikkia metrolinjoja sekä jokaista RER linjaa. se on jaettu kolmeen vaiheeseen: eteläiseen, läntiseen ja itäiseen.  Radan eteläinen osuus on tarkoitus avata vuonna 2025 ja muut osat vuonna 2031.
Kuten kaikki Grand Paris Express -linjat, linja 15 on täysin automatisoitu. Valmistuttuaan linja 15 on maailman pisin matkustajaliikennetunneli.
Linjan rakentaa Société du Grand Paris, julkinen virasto, jonka Ranskan hallitus on perustanut toteuttamaan Grand Paris Express -hanketta.
Historia

Linjan 15 reitti muistuttaa suuresti RATP:n alun perin vuonna 2006 esittämää Arc Express -ehdotusta. Se sisällytettiin myöhemmin "punaiseksi linjaksi" Grand Paris Public Transport Network -hankkeeseen, jonka presidentti Nicolas Sarkozy esitteli vuonna 2009. Linja sai nykyisen nimensä vuonna 2013, kun pääministeri Jean-Marc Ayrault ilmoitti "Uusi Grand Paris" -projektista.
Vuoden 2013 hallituksen alkuperäinen suunnitelma ilmoitti eteläisen osan rakentamisen alkavan vuoden 2015 alussa,  läntisen ja itäisen osan rakentamisen suunniteltiin alkavan vuonna 2020, eteläinen osa avattaisiin vuonna 2024 (myöhemmin siirretty vuoteen 2025) ja länsi- ja itäosat valmistuisivat vuonna 2030 (siirretty vuoteen 2031).
Historia > Rakentaminen

Hanke rakennetaan kahdessa vaiheessa. Eteläinen osuus, joka yhdistää Pont de Sèvresin ja Noisy-Champsin, on tarkoitus avata vuoden 2025 loppuun mennessä. Koko rataosuuden, joka kattaa läntisen osuuden (Pont de Sèvres–Saint-Denis–Pleyel) ja itäisen osuuden (Saint–Denis–Pleyel–Champigny Centre), arvioidaan valmistuvan vuonna 2031.
Historia > Rakentaminen > eteläinen osuus

Eteläinen osuus (Pont de Sèvres - Noisy-Champs) käsittää 16 asemaa, kaksi huoltovarikkoa ja 33 kilometriä pituutta. Tämän osuuden rakentaminen on viivästynyt, sillä alunperin se piti avata ennen vuoden 2024 kesäolympialaisia. tämän rataosuuden odotetaan valmistuvan vuoden 2025 loppuun mennessä. Tämän rataosuuden arvioidaan maksavan noin 3,7 miljardia euroa.
Historia > Rakentaminen > itä ja länsiosuudet

Pohjoinen osa koostuu kahdesta osasta: lännestä (Pont de Sèvresistä Saint-Denis–Pleyeliin) ja idästä (Saint-Denis–Pleyelistä Champigny Centreen). Valmistuttuaan, vuonna 2031, nämä osuudet yhdistyvät eteläiseen osaan muodostaen täydellisen kehäradan.  Tämä hankkeen osuus käsittää 16 asemaa ja huoltovarikon. Itäisen osuuden alkuperäistä 3,77 miljardin euron kustannusarviota on nostettu 5,65 miljardiin euroon (2021).
Vaikka itse radan suuria rakennusurakoita ei ole vielä tehty, valmistelevat työt ovat käynnissä Saint-Denis–Pleyelin ja Champigny Centren asemilla, jotka rakennetaan muille linjoille, mutta joihin rakennetaan linjan 15 laiturit.
Junat

Heinäkuussa 2018 Alstom sai 1,3 miljardin euron sopimuksen 183 Alstom Metropolis -junan toimittamisesta Grand Paris Express -projektiin, ja ensimmäiset 150 vaunua (25 kuusivaunuista Alstom Metropolis MR6V -junaa) on tarkoitus toimittaa linjalle 15 vuodesta 2022 alkaen.
Junan tekniset tiedot
Leveys: Vähintään 2,8 m (9 jalkaa 2 tuumaa)
Pituus: 108 m (354 ft 4 in) - 6 vaunua, joissa on täysin avoimet sisäkäytävät
Kapasiteetti: 960 matkustajaa ( 4 matkustajaa neliömetriä kohti)
Sähköistys: 1 500 V DC virroittimen ja ajojohdon kautta
Täysin automatisoitu
Suurin ajonopeus: 120 km/h (75 mph)
Teoreettinen maksimi: 34 560 matkustajaa tunnissa
vuoroväli keskimäärin: 3–4 minuuttia
Vähimmäisvuoroväli: 2 minuuttia
Pariisin metro
1 
2 
3 
3bis 
4 
5 
6 
7 
7bis 
8 
9 
10 
11 
12 
13 
14
15
16 
17 
18
19
eteläisen osuuden linjaus
Godwin (jaarli)

| Godwin |
| --- | --- |
 Jaarli Godwin
Wessexin jaarli
 1019–1053  
Seuraaja:  Harald Godwininpoika
Henkilötiedot
Kuollut: 12. huhtikuuta 1053
Puoliso:  Gytha
Godwin (myös Godwine, k. 1053) oli Wessexin jaarli. Hän toimi tehtävässä Knuut Suuren (1017–1035) ja tämän kolmen seuraajan aikana. Hänestä tuli jokaisen palvelemansa kuninkaan tärkein neuvonantaja ja sotilaallinen tuki. Historioitsija David Howarthin mukaan Godwin oli aikansa englantilainen nero ja häntä on luonnehdittu vaikutusvaltaisimmaksi henkilöksi 1000-luvun Englannissa. Hänen pojistaan Sveinistä, Tostigista, Leofricista ja Gyrthistä tuli jaarleja, Haraldista kuningas ja tyttärestä Edithistä Englannin kuningatar ja vaimo kuningas Edvard Tunnustajalle. Godwinin vaimo Gytha oli jaarli Ulfin sisar ja Tanskan kuninkaan Sven Estridinpojan täti. Vallan keskittymisen vuoksi häntä voi hyvällä syyllä sanoa kuninkaantekijäksi.
Edvard Tunnustajan (1042–1066) aikana Godwin kamppaili kasvavan normandialaisvaikutuksen hillitsemiseksi. Kun Godwin joutui 1050-luvulla hetkeksi maanpakoon, normannit sekaantuivat vahvasti maan asioihin ja Normandian herttua Vilhelm kävi jopa Englannissa. Godwin kuitenkin palasi ja ajoi kuninkaan normandialaiset neuvonantajat pois maasta. Tämän jälkeen kuningas hallitsi vain nimellisesti. Voitto jäi lyhytaikaiseksi, sillä Godwinin pojan Haraldin aikana Normandian Vilhelm hyökkäsi maahan ja valloitti sen Hastingsin taistelun jälkeen.